gl gl gl ca gl gl pt gl gl gl gl gl gl es gl gl gl en gl es en es en gl pt gl gl gl es gl gl gl pt es es en gl gl gl gl en gl gl gl es es es es gl es gl gl gl gl en gl pt gl es es es gl gl gl en gl es en es es gl gl es gl en gl es gl gl es gl gl gl es gl gl gl gl gl gl en gl gl gl pt gl pt gl es gl es gl es gl gl gl gl gl pt gl pt gl es gl pt gl es gl es gl pt gl gl gl gl gl gl gl gl fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en oc es gl gl it gl pt en en gl gl it en gl en en gl en en gl en gl
22 | Maio | 2013 | Denuncia da manipulación informativa na TVG
E DEFENSA DA CREACIÓN DUN CONSELLO DE INFORMATIVOS
Arquivo por días: Maio 22, 2013
Galicia; soldos lonxe dos europeos
Publicado o Maio 22, 2013 por eunonman
O 21 de maio faise público un informe da empresa consultora Adecco para determinar o salario medio na Unión Europea (27 países).
Fai clic para acceder a 465.pdf
A TVG fai referencia a este estudo dando os datos a nivel do Estado e a comparativa con outros países da Unión.
Non fai referencia ningunha a datos de Galicia. Outros medios si.
“O soldo galego, a 982 euros do alemán.”
“Un traballador galego cobra un 25% menos que a media europea”
“O salario dos galegos é o terceiro máis baixo de España”
Publicado en O que non se deu | Etiquetado Addeco,Economía,Estudo,Galicia,Salario,Soldo,Unión Europea | Deixar un comentario
Salvemos Galicia… na TVG non
Publicado o Maio 22, 2013 por eunonman
Un novo apoio a campaña de recollida de sinaturas dos colectivos ecoloxistas en contra das explotacións mineiras que teñen previsto comezar a súa actividade en Galicia.
Na plataforma Change.org xa teñen máis de 53.000 sinaturas e agora contan cun video que está colgado en youtube na que saen varios persoeiros amosando o seu apoio a esta iniciativa.
Os colectivos que se opoñen afirman que “a Xunta dará o visto e prace a explotacións sen avaliar con rigor os seus efectos sociais, ambientais, económicos e para a saúde humana”.
Os actores Luis Zahera, Carlos Blanco, Javier Veiga, o xornalista Gonzo, o escritor Suso de Toro, o adestrador do Deportivo Fernando Vázquez son algúns deles.
A Galega non se fixo eco desta iniciativa. Outros medios si.
O día 16 de maio convocouse unha manifestación para o 2 de xuño que tampouco tivo referencia algunha na canle pública galega.
Publicado en O que non se deu | Etiquetado change.org,Galicia,Manifestación,Minas,Minería,Salvemos Galicia,Sinaturas,youtube | Deixar un comentario
O PP volve “flirtear” co franquismo pero a TVG non di nada
Publicado o Maio 22, 2013 por eunonman
O martes 21 de maio, practicamente tódo-los medios de comunicación importantes en España dan a noticia que se produce no Congreso dos deputados: O PP REXEITA DECLARAR O DÍA 18 DE XULLO COMO “DÍA CONTRA O FRANQUISMO”.
A maioría absoluta do PP na Cámara impedíu que prosperase unha proposta de lei da esquerda plural, que pretendía que o 18 de xullo (o día que se producíu o levantamento militar que en 1936 iniciou a guerra civil) fose unha conmemoración contra a dictadura de Franco.
Votaron en contra os deputados do PP, e abstivéronse os de UPyD que lidera Rosa Díez:
Ata a web de RTVE:
E a TVG ???. NON OFRECEU NINGUNHA INFORMACIÓN AO RESPECTO.
Publicado en O que non se deu | Etiquetado Congreso,Franquismo,Madrid,Partido Popular,PSOE,UPyD | Deixar un comentario
O labor da oposición non existe nos Telexornais
Publicado o Maio 22, 2013 por eunonman
Martes, 21 de maio: Na Xunta de Portavoces, os grupos da oposición adiantaron que pedirán máis documentación sobre os contratos de empresas do narcotraficante Marcial Dorado coa Xunta. Entenden que deben estar arquivados pola obriga que establece a Lei de Patrimonio Cultural. No Telexornal Serán non se ofrece ningunha información. No Telexornal Mediodía apenas hai unha pequena referencia.
As duras declaracións dos grupos da oposición sobre a reducción de deputados e sobre os contratos da Xunta coas empresas de Dorado non se escoitaron nos Telexornais, malia que é unha obriga dar voz a todos os grupos políticos. Outros medios si as recollen.
Publicado en O que non se deu | Etiquetado Alberto Núñez Feijóo,Galicia,Marcial Dorado,Oposición,Parlamento,Partido Popular,PP,Presidente,Xunta,Xunta de Galicia | Deixar un comentario
Os danos do Prestige: 4.328 millóns e unha mordaza
Publicado o Maio 22, 2013 por eunonman
A Fiscalía confirma en 4.328 millóns de euros os danos que a marea negra provocou en España. O dato coñeceuse no xuízo que se celebra na Coruña pola marea negra do Prestige. A noticia aparece en moitos medios de comunicación:
Un día máis os Telexornais eluden falar do Prestige.
Publicado en O que non se deu | Etiquetado A Coruña,Galicia,Marea negra,Prestige,Xuizo | Deixar un comentario
Gallardón debate con… Gallardón
Publicado o Maio 22, 2013 por eunonman
O ministro de Xustiza, Alberto Rúiz Gallardón, di no Senado que o aborto nunca poderá ser por razón de discapacidade. Díxoo en resposta á senadora da Entesa Mónica Almiñana (socialista). O Telexornal só ofrece as declaracións do ministro. (No minuto 1:14 deste enlace)
A senadora preguntoulle ao ministro: “Quen é vostede, nin eu, nin ninguén para obrigar a convivir a milleiros de persoas coa enfermidade ou coa morte prematura dos fillos?”
Publicado en Versións interesadas | Etiquetado España,Gallardón,Goberno,Madrid,Ministro de Xustiza,Partido Popular,Senado | Deixar un comentario
Ocultando a terrible situación de Ferrol e o cabreo contra o PP
Publicado o Maio 22, 2013 por eunonman
O Telexornal mediodía do martes 21 de maio informa -moi brevemente- da convocatoria dunha folga comarcal prevista para o 12 de xuño en Ferrol.
Na nova dise que os sindicatos convocan a folga pola falta de traballo na zona e pola diminución constante de poboación:
O que non se di é que a folga se fai tamén (segundo os sindicatos CC. OO., UXT, CIG e USTG), CONTRA A XUNTA, POLA SÚA INOPERANCIA, e CONTRA OS INCUMPRIMENTOS DO GOBERNO CENTRAL (PP) E DO CONCELLO (PP).
Tampouco se comentan os TERRIBLES DATOS DO PARO en Ferrol: UN 32% !!!, moi por riba da media de Galicia.
Por certo: só se dan dous planos, DE INSTALACIÓNS MILITARES !!!; ningunha imaxe da rolda de prensa dos sindicatos (unidos na convocatoria), nin de mobilizacións anteriores.
Publicado en Versións interesadas | Etiquetado Ferrol,Galicia,Manifestación,Partido Popular,Sindicatos | Deixar un comentario
13 de 14 !!! Récord de noticias a prol do PP
Publicado o Maio 22, 2013 por eunonman
Debe ser un récord: o luns 20 de maio, no Telexornal mediodía, DAS 14 PRIMEIRAS NOTICIAS QUE SE EMITEN… 13 TEÑEN RELACIÓN COA XUNTA, CO GOBERNO CENTRAL OU CON MEMBROS E/OU INSTITUCIÓNS DO PP !!!!!.
Ahí vai a relación:
A 1ª nova anuncia que embaixadores da UE visitan Galicia… para coñecer os seus sectores económico e cultural (segundo o rótulo sobreimpresionado) e para sabe-lo destino dos fondos procedentes de Bruxelas… pero destácase que FARANO PRIMEIRO CO PRESIDENTE DA XUNTA:
A 2ª refírese a que os ministros de Exteriores da UE buscarán en xullo unha postura común ante a crise. Póñense declaracións do Ministro de Exteriores español, JOSÉ MANUEL GARCÍA-MARGALLO, e do PRESIDENTE DA XUNTA:
Na 3ª nova fálase da xuntanza mantida por Feijoo e García-Margallo para dialogar sobre o sector naval galego:
Na cuarta, sobre as brigadas antiincendios que se crearán este verán, opinan a Conselleira de Medio rural, ROSA QUINTANA, e o presidente da FEGAMP (e tamén alcalde de Ferrol polo PP), JOSÉ MANUEL REY VARELA:
De seguido, ofrécese unha información sobre que a Consellería de Medio rural anuncia novas axudas para silvicultura e reforestación:
Imos coa sexta; nunha xuntanza para coordenar os tres aeroportos galegos, destácase que a Ministra de Fomento quere que funcionen de maneira coordenada, e que neste momento teñen que ser claves para tirar do turismo:
Enlazando coa anterior, ofrécense declaracións de JOSÉ MANUEL REY VARELA:
Seguimos. Despois do dos aeroportos ven unha nova sobre o Ministro de Facenda, Cristóbal Montoro, que nunhas declaracións ao xornal “Cinco días” di que lle gustaría baixa-los impostos, pero non hai marxe:
Chega a 9ª; logo de Montoro, ven o Ministro de Economía, LUIS DE GUINDOS, para afirmar que a economía española estabilizarase no derradeiro trimestre deste ano, e que non se poderá baixa-lo imposto da renda ata 2015:
E estamos na 10ª nova do Telexornal mediodía; fala dun “proxecto de internacionalización do sector agroalimentario”, no que se ofrecen declaracións do Ministro de Agricultura, MIGUEL ARIAS CAÑETE:
Na 11ª chega un pequeno respiro, aínda que con certa “carga de profundidade”; é a noticia de que os sindicatos “defenden unha suba nas cotizacións sociais”:
Na 12ª volvemos ás andadas; a nova alude a que o goberno central traballa na chamada lei de emprendedores que ofrecerá privilexios a extranxeiros que creen emprego. O anuncio fixoo a Ministra de Traballo, Fátima Báñez:
Xa falta pouco; estamos na 13ª, e anunciase que o PP di que a repartición de déficit será xusta para toda-las comunidades autónomas. Ofrécense declaracións da secretaria xeral do PP, MARÍA DOLORES DE COSPEDAL:
E por último, na noticia 14, chega un informe que asegura que a Xunta é a cuarta administración autonómica que paga máis rápido aos seus provedores:
TODO UN EXERCICIO DE EQUIDADE INFORMATIVA NO PRINCIPAL TELEXORNAL DA TVG.
Publicado en Versións interesadas | Etiquetado Goberno,Partido Popular,PP | Deixar un comentario
Categorías Elixe unha categoría En defensa da Galega Mais manipulación O que non se deu Sen categoría Versións interesadas
Arquivo Elixe un mes Setembro 2016 Xuño 2016 Maio 2016 Abril 2016 Marzo 2016 Abril 2015 Marzo 2015 Febreiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013
« Abr   Xuñ »
Privacidade e cookies: Este sitio utiliza cookies. Ao continuar usando este sitio estás a aceptar a súa utilización.
Para saber máis, incluído como controlar as cookies, consulta aquí: Política de cookies
Denuncia da manipulación informativa na TVG
Únete aos outros 2.589 segidores
Already have a WordPress.com account? Log in now.
Denuncia da manipulación informativa na TVG
View site in Reader
Debe estar conectado para enviar un comentario.